laion/Wikipedia-Exotic huggingface dataset:
ნაზია ღამე

ნაზია ღამე (ინგლ. Tender Is the Night) — ფრენსის სკოტ ფიცჯერალდის ერთ-ერთი ყველაზე ცნობილი რომანი, რომელიც პირველად 1934 წელს, აშშ-ში გამოიცა. რომანის მთავარი თემაა პირველი მსოფლიო ომის შემდგომ პერიოდში ევროპაში მცხოვრები ამერიკელები და მათი ბედი. 1998 წელს ამერიკულმა გამომცემლობამ, Modern Library-მ „ნაზია ღამე“ მე-20 საუკუნის 100 საუკეთესო ინგლისურენოვან რომანებს შორის 28-ე ადგილზე დაასახელა. რომანი ქართულადაც არის ნათარგმნი და იგი ინგლისურიდან მალიკო ხელაშვილმა თარგმნა. 2012 წელს კი გამომცემლობა პალიტრა L-მა რომანი სერიაში „50 წიგნი, რომელიც უნდა წაიკითხო სანამ ცოცხალი ხარ“ შეიყვანა. ყურადღება!  ქვემოთ მოყვანილია სიუჟეტის და/ან დასასრულის დეტალები. მოქმედება ვითარდება ამერიკელი ექიმის, რიჩარდ (დიკ) დაივერის გარშემო, რომელიც მშობლიური ამერიკისგან შორს, საფრანგეთში, ცოლთან ერთად ცხოვრობს. რომანი სამ ნაწილადაა დაყოფილი. პირველ ნაწილში მოთხრობილია დიკის ცხოვრებაში ახალგაზრდა და პერსპექტიული მსახიობის, როზმერი ჰოიკის გამოჩენის შესახებ. როზმერი პირველი დანახვისთანავე შეიყვარებს დიკს. დიკიც მოხიბლულია მისით, თუმცა იგი თავისი ცოლის — ნიკოლის ერთგულია. პირველი ნაწილი როზმერის ამერიკაში დაბრუნებით სრულდება. მეორე ნაწილის დასაწყისში ავტორი რამდენიმე წლით უკან ბრუნდება და ჰყვება დიკისა და ნიკოლის შეხვედრის შესახებ. ნიკოლი დიდი ქონების პატრონი ახალგაზრდა იყო, თუმცა იგი სულიერად დაავადდა და ფსიქიატრიულ საავადმყოფოში ამოყო თავი, რომელშიც დიკის მეგობარი, ფრანცი მუშაობდა. დიკი და ნიკოლი სწორედ ფსიქიატრიულში შეხვდებიან ერთმანეთს. დაივერი ნიკოლისთვის ექიმად და შეყვარებულად ერთდროულად იქცევა. ეს ყველაფერი ნიკოლის გამოჯანმრთელებით და მათი ქორწინებით სრულდება. როზმერის ამერიკაში წასვლის შემდგომ, თითქოს დაივერების ურთიერთობა დალაგდა, დიკმა და ფრანცმა საერთო ფსიქიატრიული საავადმყოფო გახსნეს. თუმცა, როცა დიკს მამის გარდაცვალების შესახებ ატყობინებენ იგი იძულებულია ამერიკაში ჩავიდეს, სადაც როზმერის შეხვდება. სწორედ ამ შეხვედრის შემდგომ იწყება დიკის პიროვნული რღვევა. იგი იცვლება, ეტანება სასმელს, ფრანცი მას საავადმყოფოდან იცილებს. თავდაყირა დგება დიკისა და ნიკოლის ურთიერთობაც, ერთადერთი, რაც მათ დაშორებისგან აკავებს ეს მათი შვილებია. დიკ დაივერი ნელ-ნელა იწყებს იმის გაცნობიერებას, რომ ნიკოლს ექიმი აღარ სჭირდება. ამასთან ერთად, მის ღირსებაზე უარყოფითად მოქმედებს ის, რომ ნიკოლი მასზე გაცილებით მდიდარია. მესამე ნაწილში ნიკოლი დიკს საერთო მეგობართან, ტომი ბარბანთან ღალატობს. ტომი და ნიკოლი მალე გაანდობენ დიკს თავიანთი ურთიერთობის შესახებ. ამ ამბის გაგონებისას დიკს რეაქციაც კი არ აქვს, რადგან იგი დარწმუნებულია, რომ განქორწინება ისედაც გარაუვალი იყო. დიკი და ნიკოლი შორდებიან, ნიკოლი ცოლად ტომი ბარბანს მიჰყვება. რიჩარდ დაივერი კი ამერიკაში ბრუნდება, სადაც თავს მთლიანად საკუთარ საქმეს — ექიმობას უძღვნის. Bloom, Harold. F. Scott Fitzgerald. Ed. Pearl James. Broomall, PA: Chelsea House Publishers, 1999. Print. Bloom's Major Short Story Writers. Bruccoli, Matthew J., and Judith S. Baughman. Reader's Companion, Tender Is the Night. Illus. Edward Shenton. Comp. Charles Scribner. Columbia: University of South Carolina Press, 1996. Print. Bruccoli, Matthew J. (Matthew Joseph), 1931–2008. Composition of Tender Is the Night. [Pittsburgh]: University of Pittsburgh Press, ©1963
Lunatic Soul

Lunatic Soul — პოლონური პროგრესული როკ-ჯგუფ Riverside-ის ვოკალისტ და ბას-გიტარისტ მარიუშ დუდას პროექტი. ჩამოყალიბდა 2008 წელს. მასში შედიან დუდა და ვავრჟინეც დრამოვიჩი. პროექტს გამოშვებული აქვს ხუთი სტუდიური ალბომი. ოფიციალური საიტი ↑ Kscope | Lunatic Soul. kscopemusic.com. ციტირების თარიღი: 2016-05-15. ↑ Oficjalna lista sprzedaży :: OLiS - Official Retail Sales Chart. olis.onyx.pl. ციტირების თარიღი: 2016-05-15. ↑ Oficjalna lista sprzedaży :: OLiS - Official Retail Sales Chart. olis.onyx.pl. ციტირების თარიღი: 2016-05-15. ↑ Oficjalna lista sprzedaży :: OLiS - Official Retail Sales Chart. olis.onyx.pl. ციტირების თარიღი: 2016-05-15. ↑ Lunatic Soul - Lunatic Soul | Songs, Reviews, Credits | AllMusic. allmusic.com. ციტირების თარიღი: 2016-05-15. ↑ Lunatic Soul by Lunatic Soul on iTunes. itunes.apple.com. ციტირების თარიღი: 2016-05-15. ↑ Lunatic Soul 2 - Lunatic Soul | Songs, Reviews, Credits | AllMusic. allmusic.com. ციტირების თარიღი: 2016-05-15. ↑ Lunatic Soul II by Lunatic Soul on iTunes. itunes.apple.com. ციტირების თარიღი: 2016-05-15. ↑ Impressions - Lunatic Soul | Songs, Reviews, Credits | AllMusic. allmusic.com. ციტირების თარიღი: 2016-05-15. ↑ Impressions by Lunatic Soul on iTunes. itunes.apple.com. ციტირების თარიღი: 2016-05-15. ↑ Aktualności - Lunatic Soul nowy album w październiku! - Wytwórnia płytowa - Mystic Production. mystic.pl. დაარქივებულია ორიგინალიდან — 2016-06-05. ციტირების თარიღი: 2016-05-15.
Lunatic Soul (ალბომი)

Lunatic Soul — პოლონელი მუსიკოს მარიუშ დუდას პროექტ Lunatic Soul-ის სადებიუტო სტუდიური ალბომი. გამოვიდა 2008 წელს. დისკი გამოსცა ლეიბლმა Kscope. ყველა სიმღერის ავტორი – მარიუშ დუდა, გარდა მითითებულის. „Prebirth“ - 1:10 „The New Beginning“ - 4:50 „Out on a Limb“ - 5:27 „Summerland“ (დუდა, მაჩეი შელენბაუმი) - 5:00 „Lunatic Soul“ – 6:47 „Where the Darkness is Deepest“ (დუდა, შელენბაუმი) – 3:57 „Near Life Experience“ (დუდა, შელენბაუმი) – 5:27 „Adrift“ – 3:05 „The Final Truth“ – 7:34 „Waiting for the Dawn“ (დუდა, შელენბაუმი) – 3:36 ↑ [1] დაარქივებული November 24, 2010, საიტზე Wayback Machine. ↑ LUNATIC SOUL Lunatic Soul music reviews and MP3. Progarchives.com. ციტირების თარიღი: 2012-02-29.
იბელინები

იბელინები ან იბელენები (ფრანგ. Maison d'Ibelin — იბელინთა საგვარეულო) — გავლენიანი ფეოდალური გვარი, რომლის წარმომადგენლები XII-XIV საუკუნეებში იყვნენ იერუსალიმისა და კვიპროსის სამეფოს უმსხვილესი მიწის მესაკუთრეები. მათ მჭიდრო კავშირი ჰქონდათ ლუზინიანთა სამეფო დინასტიასთან და დაკავებული ჰქონდათ კვიპროსის სამეფოს უმაღლესი სახელმწიფო პოზიციები. იბელინი (ფრანგ. Ibelin) ფრანგულად ეწოდა ციხესიმაგრეს იერუსალიმის სამეფოში, დღევანდელი იავნე. იგი აშენდა 1141 წელს იაფას და ასკალონს შორის, რამლის და მონჟისარის ახლოს. ამ დროს ასკალონი ფატიმიდების სახალიფოს ეკუთვნოდა, რომლებიც ყოველწლიურად თავს ესხმოდნენ და არბევდნენ იერუსალიმის სამეფოს მიწებს. ახალი ციხესიმაგრე გათვლილი იყო ამ ტერიტორიების დასაცავად და მუსლიმთა შესაჩერებლად. მის პირველად ნაგებობას ჰქონდა ოთხი კოშკი. ბარისან დე იბელინი (1134-1150) ჰუგო დე იბელინი (1150-1170) ბალდუინ დე იბელინი (მემკვიდრეობა მიიღო 1170 წელს, მაგრამ მალევე ბალიანს გადაეცა) ბალიან დე იბელინი (1170-1193) ჟან I დე იბელინი (1193-1236) მოგვიანებით იბელინის სენიორია ეკუთვნოდა იაფის და ასკალონის გრაფებს Ришар, Жан. Латино-Иерусалимское королевство დაარქივებული 2013-05-25 საიტზე Wayback Machine. / Пер. с фр. А. Ю. Карачинского ; Вступ. ст. С. В. Близнюк. — СПб.: «Издательская группа Евразия», 2002. — 448 с. — 2000 экз. — ISBN 5-8071-0057-3.
ბეტმენი სუპერმენის წინააღმდეგ: სამართლიანობის გარიჟრაჟი

„ბეტმენი სუპერმენის წინააღმდეგ: სამართლიანობის გარიჟრაჟი“ (ინგლ. Batman v Superman: Dawn of Justice) — 2016 წლის ამერიკული სუპერგმირული ფილმი. მასში მოთხრობილია კომპანია DC Comics-ის კომიქსების პერსონაჟების, სუპერმენის და ბეტმენის ისტორია. ფილმი ეკუთვნის DC-ის გაფართოებული სამყაროს ფილმების სერიას. მისი რეჟისორია ზაკ სნაიდერი, ხოლო მთავარი გმირების, ბეტმენის (ბრიუს უეინი) და სუპერმენის (კლარკ კენტის / კალ-ელის) როლებს ასრულებენ ბენ აფლეკი და ჰენრი კევილი. ფილმი 2016 წლის 25 მარტს კინოთეატრებში გამოვიდა, 2D, 3D, IMAX და 4DX ფორმატებში. ფილმში ასევე მონაწილეობენ DC Comics-ის სხვა სუპერგმირი პერსონაჟები: ქალი საოცრება, კიბორგი, ფლეში და აკვამენი. ოფიციალური საიტი „ბეტმენი სუპერმენის წინააღმდეგ: სამართლიანობის გარიჟრაჟი“ — კინოფილმების ინტერნეტ-მონაცემთა ბაზა (ინგლისური) „ბეტმენი სუპერმენის წინააღმდეგ: სამართლიანობის გარიჟრაჟი“ — Box Office Mojo-ზე „ბეტმენი სუპერმენის წინააღმდეგ: სამართლიანობის გარიჟრაჟი“ — Rotten Tomatoes „ბეტმენი სუპერმენის წინააღმდეგ: სამართლიანობის გარიჟრაჟი“ — Metacritic-ზე „ბეტმენი სუპერმენის წინააღმდეგ: სამართლიანობის გარიჟრაჟი“ — Allmovie-ზე ↑ 1.0 1.1 1.2 Batman v Superman: Dawn of Justice (2016). ციტირების თარიღი: September 16, 2016.
ბრაიან ორტეგა

ბრაიან ორტეგა (დაიბადა 21 თებერვალს, 1991) არის ამერიკული შერეული საბრძოლო ხელოვნების ოსტატი . ამჟამად მონაწილეობს Featherweight წონაში UFC-ში. პროფესიონალი მებრძოლი 2010 წლიდან.  ამჟამად ის მონაწილეობს UFC მსუბუქ წონაში. დაიბადა ლოს ანჯელესში, მექსიკურ ოჯახში. ბრაიან ორტეგა არის ბრაზილიური ჯიუ-ჯიცუს პრაქტიკოსი. Ultimate Fighting ჩემპიონატი Fight Night (ორჯერ) vs. Thiago Tavares and Renato Moicano MMAJunkie.com 2015 ივნისის თვის საუკეთესო ბრძოლა ტიაგო ტავარეს წინააღმდეგ კონკურსი მსუბუქი წონის ჩემპიონი სია მიმდინარე UFC მებრძოლების List of male mixed martial artists სია შერეული საბრძოლო ხელოვნების დაუმარცხებელი მებრძოლთა ↑ GracieBreakdown (2017-09-14), The Brian Ortega Story (Fox Sports 1), https://www.youtube.com/watch?v=YK1Qkg07qls. წაკითხვის თარიღი: 2017-09-16 ↑ http://mmajunkie.com/2015/07/mmajunkies-fight-of-the-month-for-june-featherweight-bangers-steal-the-show Gracie Jiu-Jitsu Academy Black Belt Surfing დაარქივებული 2011-04-17 საიტზე Wayback Machine. Black Belt Surfing on Facebook Brian Ortega on Facebook Black House MMA თარგი:SherdogSherdogთარგი:Sherdog
გიორგი თუმანიშვილი (პოეტი)

გიორგი ეგნატეს ძე თუმანიშვილი (დ. 1774 ― გ. 1837) — ქართველი პოეტი და მწიგნობარი. 1790-იდან იყო ჯერ ერეკლე II-ის, მერე გიორგი XII-ის მდივან-მწიგნობარი. მოგვიანებით იყო რუსეთის სახელმწიფო სამსახურში, 1820 წელს მიიღო სახელმწიფო მრჩეველის ჩინი. დიდი წვლილი მიუძღვის ქართული ლიტერატურის ძეგლთა შეკრებისა და გამრავლების საქმეში. მისი დავალებით გადაიწერა მრავალი ქართული ხელნაწერი. თვითონაც კალიგრაფი იყო. თუმანიშვილი ბესიკისა და საიათნოვას პოეტური სკოლის მიმდევარია. იგი არის აგრეთვე „ვეფხისტყაოსნის“ ერთ-ერთი ინტერპოლატორი. ბარამიძე ა., ნარკვევები ქართული ლიტერატურის ისტორიიდან, ტ. 3, თბ., 1952 მიქაძე გ., ქართული საბჭოთა ენციკლოპედია, ტ. 5, თბ., 1980. — გვ. 9.
Joy-Con

Joy-Con — ვიდეო თამაშების კონსოლის, Nintendo Switch-ის ძირითადი სათამაშო კონტროლერი, რომელიც მომხმარებლებისთვის ხელმისაწვდომი შეიქმნა 2017 წლის 3 მარტიდან. შედგება ორი მოწყობილობისგან და მოიცავს ანალოგურ ჩხირს, სტანდარტულ ღილაკებს და გააჩნია მაღალი გარჩევადობის ტაქტილური უკუკავშირი. Joy-Con-ის მიერთება კონსოლზე შესაძელებელია როგორც დოკ რეჟიმში, ასევე პლანშეტურ რეჟიმში. მას, ასევე მოწყობილობა Wii Remote-ის მსგავსად გააჩნია მოძრაობის დეტექტორის ფუნქცია. Joy-Con ვრცელდება წყვილად და მისი შეძენა შეიძლება სხვადასხვა ფერებში,მათ შორის წითელ და ლურჯ ფერებში. ნეონის წითელი და ლურჯი Joy-Con მიმაგრებული Joy-Con Grip კონტროლერზე Joy-Con Nintendo Switch-თან ერთად დოკ რეჟიმში Joy-Con მიმაგრებული Nintendo Switch-ზე Joy-Con-ის მიმოხილვა ↑ Joy-Con uses Bluetooth 4.1. ↑ Nintendo’s Joy-Con controllers also work with Windows, Mac, and Android devices. ციტირების თარიღი: March 7, 2017. ↑ Yin-Poole, Wesley. (January 13, 2017) A pair of Nintendo Switch Joy-con controllers costs £75. Eurogamer. ციტირების თარიღი: 13 იანვარი, 2017.
ბილი კორგენი

უილიამ „ბილი“ პატრიკ კორგან უმცროსი ინგლ. William Patrick Corgan Jr.(დ. 17 მარტი, 1967) — ამერიკელი მუსიკოსი, სიმღერების ავტორი, პროდიუსერი და პოეტი. ყველაზე მეტად ცნობილია, როგორც ალტერნატიული როკ-ჯგუფ The Smashing Pumpkins-ის წამყვანი ვოკალისტი, სიმღერების ძირითადი ავტორი, გიტარისტი და მუდმივი წევრი. კოლექტივი, რომელიც 1988 წელს ჩიკაგოში (ილინოისი) ჩამოყალიბდა, გიტარისტ ჯეიმზ აიჰას და შემდგომში ბასისტ დ'არსი რეცკის და დრამერ ჯიმი ჩემბერლინის თანამონაწილეობით, მალევე პოპულარული გახდა. დიდი ტირაჟით გაყიდული ალბომებით და მასშტაბური ტურნეებით ჯგუფმა 1990-იანებში დიდი წარმატება მოიპოვა, მაგრამ 2000 წელს დაიშალა. კორგენმა ჩამოაყალიბა საკუთარი პროექტი Zwan, მაგრამ მისი დასრულების შემდეგ 2005 წელს სოლო-ალბომი TheFutureEmbrace გამოსცა, ისევე, როგორც ლექსების კრებული „Blinking with Fists“. შემდგომში მან The Smashing Pumpkins აღადგინა. ჯგუფის ახალმა ვერსიამ, რომლის შემადგენლობა დროდადრო იცვლება, 2007 წლიდან გამოსცა რამდენიმე ალბომი და ჩაატარა ტურნეები. კორგენმა აგრეთვე საფუძველი ჩაუყარა ჯგუფის პროექტს Teargarden by Kaleidyscope, რომლის ფარგლებში 2010–2011 წლებში გამოუშვა ორი EP და ორი სინგლი. დაუბრუნდა რა ალბომების ფორმატს, The Smashing Pumpkins-მა 2012 წელს გამოსცა Oceania, ხოლო 2014 წელს – Monuments to an Elegy. 2017 წელს კორგენმა გამოუშვა ხანგრძლივი პაუზის შემდეგ პირველი სოლო ალბომი, Ogilala. 2011 წელს ბილიმ აგრეთვე პროფესიონალური კრივის სამყაროში შეაბიჯა, დააარსა რა ჩიკაგოში „Resistance Pro Wrestling“. 2015 წელს იგი შეუერთდა „Total Nonstop Action Wrestling“-ს (ამჟამად ცნობილია, როგორც „Impact Wrestling“), რომლის პრეზიდენტის თანამდებობა დაიკავა 2016 წლის აგვისტოში. 2016 წლის ნოემბერში TNA-ს დატოვების შემდეგ, მან შეიძინა „National Wrestling Alliance“ (NWA) და მისი 2017 წლის წლის ოქტომბერში მისი მფლობელი გახდა. მთავარი სტატია: The Smashing Pumpkins-ის დისკოგრაფია. სოლო-ალბომები TheFutureEmbrace (2005) Ogilala (2017) შეგიძლიათ იხილოთ მედიაფაილები თემაზე „ბილი კორგენი“ ვიკისაწყობში. ბილი კორგენი კინოფილმების ინტერნეტ-მონაცემთა ბაზაში The Smashing Pumpkins-ის ოფიციალური საიტი BillyCorgan.Livejournal.com – შვიდწლიანი არქივი, რომელიც მოიცავს ბილის ჩანაწერებს კორგენი საიტზე Internet Archive ბილი კორგენის ლექსები საიტზე alittlepoetry.com ↑ Prato, Greg. Billy Corgan Biography. AllMusic.com. ციტირების თარიღი: December 23, 2015.
ბარისან დე იბელინი

ბარისან (ბალიან I) დე იბელინი (ფრანგ. Barisan d'Ibelin; გ. 1150) — იბელინისა და რამლის სენიორი (ლორდი), იერუსალიმის სამეფოს პოლიტიკური და სამხედრო მოღვაწე. იბელინთა დინასტიის ფუძემდებელი. ასევე ცნობილია როგორც ბალიან უფროსი. დაიბადა სავარაუდოდ ჩრდილოეთ იტალიაში. მის ცხოვრებაზე არაფერია ცნობილი 1115 წლამდე, როდესაც იგი იაფის საგრაფოს კონსტებლი გახდა. 1122 წელს ერთგული სამსახურისთვის დაქორწინებული იქნა ელვისზე, რამლის სენიორის, ბალდუინ I-ის ქალიშვილზე. 1134 წელს, როდესაც ჰუგო II დე პიუიზე — იაფის გრაფი იერუსალიმის მეფეს — ფულკს აუჯანყდა, ბარისანმა მეფეს დაუჭირა მხარი და მალევე დაიკავა მნიშვნელოვანი ადგილი სამეფო კარზე. 1141 წელს საკუთრებაში მიიღო ახლად-აშენებული იბელინის ციხე, რომელიც მდებარეობდა იაფასა და ასკალონს შორის. ეს უკანასკნელი ჯერ კიდევ ფატიმიანთა ხელში იყო. 1148 წელს ბარისანმა ქორწინების გზით მიიღო რამლის სენიორია. იმავე წელს, მეორე ჯვაროსნული ლაშქრობის მონაწილეთა ჩამოსვლის შემდეგ მონაწილეობდა აკრის საბჭოში, სადაც გადაწყდა დამასკოზე შეტევა. გარდაიცვალა 1150 წელს. მისი მემკვიდრეობა მისმა ვაჟმა, ჰუგომ მიიღო. ელვისისგან ეყოლა ხუთი შვილი: ვაჟები ჰუგო, ბალდუინი და ბალიანი, ხოლო ქალიშვილები ირმენგარდა და სტეფანია. უმცროსი ვაჟი ბალიანი ასევე ცნობილია როგორც ბალიან II ან ბალიან უმცროსი. ბარისანის გარდაცვალების შემდეგ, ელვისი დაქორწინდა იერუსალიმის კონსტებლზე — მანასე დე იერჟზე. William of Tyre, A History of Deeds Done Beyond the Sea, trans. E. A. Babcock and A. C. Krey. Columbia University Press, 1943. Peter W. Edbury, John of Ibelin and the Kingdom of Jerusalem. Boydell Press, 1997. Jonathan Riley-Smith, The First Crusaders, 1095—1131. Cambridge University Press, 1997.
ვიტეზსლავ ვავრა

ვიტეზსლავ ვავრა (ჩეხ. Vítězslav Vávra, დ. 16 მაისი, 1953, პრაღა) — ჩეხი მომღერალი და მუსიკოსი. პოპულარული იყო 1980-იან წლებში, პერიოდში, როდესაც გამოვიდა მისი ჰიტები. ხშირად უწოდებენ „მომღერალ დოლს“, რადგან მისი სიმღერების უმეტესობა შესრულებულია დასარტყმელი საკრავების თანხლებით. სულ გამოუშვა 4 გრამფირფიტა და 4 CD. 2010 წელს კენჭს იყრიდა ჩეხეთის საპარლამენტო არჩევნებში. მისი მეუღლე იყო მომღერალი ვერა შპინაროვა (1984–2000). მისი შვილია ყოფილი ნეონაცისტი და სამეცნიერო ფანტასტიკური ნაწარმოების ავტორი ფილიპ ვავრა. „Holky z gymplu“ — გოგონები გიმნაზიიდან „Citronová holka“ — ლიმონის გოგო „Dívka z heřmánkové návsi“ — გოგო გვირილის მდელოდან „Dívka Gloria“ — გოგო გლორია „Už dávno se mi líbíš“ — უკვე დიდი ხანია მომწონხარ „Dívky z diskoték“ — გოგოები დისკოთეკიდან Vítězslav Vávra: Jsem pamětník?, vydalo BVD v roce 2007, ISBN 80-903754-6-4
ჟიჟკოვი

ჟიჟკოვი (გერმ. Zischkaberg, Žižkow, Zizkow, 1939-1945 წწ. Veitsberg, ძველი ხალხური სახელწოდებაა Žižkaperk)– უბანი და მუნიციპალიტეტი პრაღაში, მდებარეობს ქალაქის ცენტრიდან აღმოსავლეთით. ეკუთვნის პრაღა 8-ის რაიონს. ჟიჟკოვი, რომელსაც გარკვეული პერიოდის განმავლობაში პრაღის მონმარტრსაც ეძახდნენ მე-19 მე-20 საუკუნეების მიჯნაზე გასაქირავებელი ბინების უბანი იყო. ჟიჟკოვი ბოჰემური უბანია, სავსეა ღამის ცხოვრებით, კაფეებით და ხელოვანთა ბარებით. მდებარეობს შემაღლებულ ადგილზე და აქვს ვიწრო, აღმართიანი ქუჩები. ჟიჟკოვს ეკუთვნის ვიტკოვი და ჰრდლორჟეზის მიმართულებით გაშენებული ახალი (მე-20 ს.) კვარტლები. ჟიჟკოვის მთავარი დომინანტია ჟიჟკოვის ტელეანძა (პრაღის მთავარი ტელეანძა). ჟიჟკოვზე ასევე მდებარეობს წმ. პროკოფის ტაძარი და ცხენზე ამხედრებული იან ჟიჟკას ძეგლი, რომელიც ვიტკოვის კონცხზეა და გადაყურებს ჟიჟკოვსა და კარლინს. ტელეანძა ჟიჟკოვზე, მაჰლერის ბაღში წმინდა პროკოფის ტაძარი ცხენოსანი იან ჟიჟკას ძეგლი ვიტკოვზე ვიტკოვის კონცხი, მის მარცხნივ არის კარლინი, ხოლო მარჯვნივ ჟიჟკოვი
ელჩინისა და ზახარევის ელჩობა

ელჩინისა და ზახარების ელჩობა სამეგრელოში — რუსეთის სამეფოს ელჩობა ოდიშის სამთავროში. ელჩობას მეთაურობდა საგარეო საქმეთა საგანგიოს თათრული ენის თარჯიმანი თეოდორე ელჩინი. ელჩობაში შედიოდნენ მღვდელი პავლე ზახარევი და საგარეო საქმეთა საგანგიოს მწერალი ბაჟენოვი. ელჩინისა და ზახარების ელჩობა პასუხი იყო ლევან II დადიანის ელჩის გ. გეგენავას ვიზიტისა რუსეთში. ელჩები 1639 წლის 2 ივნისს გამოვიდნენ მოსკოვიდან და ამავე წლის 13 ნოემბერს მიაღწიეს ოდიშის სამთავროს. ელჩინისა და ზახარების ელჩობის მიზანი იყო დაეზვერა და შეესწავლა გზა რესუთიდან ოდიშამდე, შეეგროვებინა ცნობები ამ სამთავროს შესახებ, შეეტყო, რა მდგომარეობაში იყო მართლმადიდებელი ეკლესია. ელჩინს დავალებული ჰქონდა შესაძლებლობის შემთხვევაში დაეფიცებინა ოდიშის მთავარი რუსეთის ერთგულებაზე. ოდიშის მთავარმა ლევან II დადიანმა 1640 წლის 27 აპრილს მიიღო ელჩობა. მოლაპარაკება ფორმალური ხასიათისა იყო, რაიმე მნიშვნელოვანი საკითხი ამ ორი ქვეყნის ურთიერთობის შესახებ საერთოდ არც განუხილავთ. ლევან II დადიანი დარწმუნდა, რომ რუსეთი არ აპირებდა აქტიური პოლიტიკის გატარებას შავი ზღვისპირეთში და მისგან რაიმე დახმარების მიღება თურქეთის წინააღმდეგ არარეალური იყო, 1640 წლის 22 მაისს ელჩობა ოდიშიდან გაემგზავრა და იმავე წლის 4 დეკემბერს მოსკოვში დაბრუნდა. ელჩობამ მოსკოვში ჩაიტანა ლევან II დადიანის წერილი, სადაც ის სთხოვდა რუსეთის მეფეს დახმარებოდა ოდიშის ეკლესია-მონასტრების მოხატვა-გამშვენიერებაში და პირობას დებდა, რომ უახლოეს ხანში ელჩს გაუგზავნიდა. ლევან II დადიანის აუდიენციის მოლოდინში ელჩობას საშუალება მიეცა მოეხილა ოდიშის სამტავროს ტერიტორია. ელჩობის ანგარიშები (თ. ელჩინმა და პ. ზახარევმა მუხლობრივი აღწერილობანი ერთმათისაგან დამოუკიდებლად შეადგინეს) მნიშვნელოვანი წყაროა ამ პერიოდის ოდიშის ისტორიისათვის. Белокуров С. А., Материалы для русской истории, СПб., 1888; Накашвили Н. Т., Грузино-русские политические отношения в первой половине ХVII века, Тб., 1968; Полиевктов М. А., Европейские путешественники ХIII—XVIII вв. по Кавказу, Тфл., 1935; ბერაძე თ., ქართული საბჭოთა ენციკლოპედია, ტ. 4, თბ., 1979. — გვ. 134.
დოლარების ტრილოგია

„დოლარების ტრილოგია“ (იტალ. Trilogia del dollaro) — რეჟისორ სერჯო ლეონეს კინოტრილოგია, რომელიც მოიცავს სამ ფილმს. ფილმის მთავარი გმირია კაცი სახელის გარეშე, რომელსაც განასახიერებს მახიობი კლინტ ისტვუდი. ტრილოგიის ფილმებია „ერთი მუჭა დოლარისთვის“ (1964), „რამდენიმე დოლარით მეტი“ (1965) და „კარგი, ცუდი, ბოროტი“ (1966). „ერთი მუჭა დოლარისთვის“ (1964) „რამდენიმე დოლარით მეტი“ (1965) „კარგი, ცუდი, ბოროტი“ (1966) Eliot, Marc (2009). American Rebel: The Life of Clint Eastwood. Harmony Books. ISBN 978-0-307-33688-0.
ემბიები

ემბიები (ლათ. Embioidea) — მწერების რიგი. აქვთ 15-20 სმ-მდე სიგრძის ცილინდრული სხეული. დედალი ემბიები ჩვეულებრივ უფრთოა. დარბიან საკმაოდ სწრაფად როგორც წინ, ისე უკან. წინა თათების ბუშტისებრ გაბერილ პირველ ნაწევარზე ჯირკვალია, რომელიც გამოყოფს აბრეშუმისებრ აბლაბუდას ან აბლაბუდაზე წასასმელ სითხეს. ცნობილია ემბიების 1500-მდე სახეობა. ხმელთაშუა ზღვის ემბიები — გვხვდება ყირიმის სამხრეთ სანაპიროზე, კავკასიის შავი ზღვის სანაპიროებზე და ამიერკავკასიაში. თურქესტანული ემბიები გავრცელებულია შუა აზიაში. ემბიები პრაქტიკული მნიშვნელობა არა აქვთ. ქართული საბჭოთა ენციკლოპედია, ტ. 4, თბ., 1979. — გვ. 135.
სოთო-ტსვანა ენები

სოთო-ტსვანა ენები, სოთო ენები — ბანტუს ენების ქვეჯგუფი, რომელიც მშობლიურია აფრიკის სამხრეთ ნაწილში მცხოვრები ხალხის მნიშვნელოვანი ნაწილისთვის. ჯგუფი მოიცავს ერთმანეთთან მეტად დაახლოებულ რამდენიმე ენას, რომლებიც თავის მხრივ შედგება დიალექტებისგან. ტსვანა (სეტსვანა ან დასავლეთ სოთო) კგალაგადი (შეკგალაგადი), ასევე მიიჩნევენ ტსვანას დიალექტად სამხრეთ სოთო ან უბრალოდ სოთო (სესოთო) ლოზი (სილოზი, ან როზი) ჩრდილო სოთო (სესოთო სა ლებოა), ხშირად მოიხსენიება ასევე, როგორც პედი (საპედი), მისი უმთავრესი დიალექტის სახელით. ჩრდილო სოთო (პედი, საპედი) — AfricanLanguages.com დასავლეთ სოთო (ტსვანა, სეტსვანა) — AfricanLanguages.com სამხრეთ სოთო (სოთო, სესოთო) — AfricanLanguages.com
ჰუგო დე იბელინი

ჰუგო დე იბელინი (ფრანგ. Hugues d’Ibelin; დ. 1130 — გ. 1170) — რამლისა და იბელინის სენიორი, იერუსალიმის სამეფოს გავლენიანი ბარონი. ჰუგო იყო ბარისან დ’იბელინისა და ელვის რამლელის უფროსი ვაჟი. ბარისანის გარდაცვალების შემდეგ (1150) ელვისი დაქორწინდა იერუსალიმის სამეფოს კონსტებლზე — მანასე დ’იერჟზე, რომელიც იყო დედოფალ მელისენდას ერთ-ერთი ერთგული მხარდამჭერი ბალდუინი III-სთან ბრძოლაში. მანასე 1152 წელს გააძევეს, როდესაც ბოლდუინმა დამარცხდა მელისენდა და ჰუგოს უბოძა რამლა, დედამისის სამფლობელო. იგი მონაწილეობდა 1153 წელს ასკალონის ალყაში. 1157 წელს ტყვედ ჩავარდა ბანიასთან ბრძოლისას და შემდეგ წელს იქნა გათავისუფლებული. 1159 წელს ჰუგო ანტიოქიას ეწვია და შეხვდა ბიზანტიის იმპერატორ მანუელ კომნენოსს, რომელიც ჩამოსული იყო მისი სუვერენიტეტის დასამტკიცებლად სამთავროზე. William of Tyre. A History of Deeds Done Beyond the Sea = Historia Rerum in partibus transmarinis gestarum / E. A. Babcock and A. C. Krey, trans. — Columbia University Press, 1841. Peter W. Edbury. John of Ibelin and the Kingdom of Jerusalem. — Boydell Press, 1997. H. E. Mayer,. Carving Up Crusaders: The Early Ibelins and Ramlas // Outremer: Studies in the history of the Crusading Kingdom of Jerusalem presented to Joshua Prawer. — Yad Izhak Ben-Zvi Institute, 1982. Runciman Stiven. A History of the Crusades, Vol. II: The Kingdom of Jerusalem. — Cambridge University Press, 1952. Lords of Rama (Ibelin) (ინგლისური). Foundation for Medieval Genealogy.